2.12 ฐานะทางการเงินและผลการดำเนินงาน

(1) สรุปรายงานการตรวจสอบบัญชีของผู้สอบบัญชีของบริษัทฯ และบริษัทย่อย สำหรับปี 2547

ผู้สอบบัญชีคือ นายณรงค์ พันตาวงษ์ ทะเบียนเลขที่ 3315 จาก บริษัท สำนักงาน เอินส์ท แอนด์ ยัง
จำกัด ได้รายงานการตรวจสอบบัญชีว่า
ได้ปฏิบัติงานตรวจสอบตามมาตรฐานการสอบบัญชีที่รับรองทั่วไป และมีความเห็นว่า งบการเงินแสดง
ฐานะการเงิน ผลการดำเนินงาน การเปลี่ยนแปลงในส่วนของผู้ถือหุ้น และกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

สำหรับผู้สอบบัญชีของบริษัทย่อยทั้ง 2 บริษัท (บริษัท ปริ๊นส์ตั้น พาร์ค สวีท จำกัด และ บริษัท
โทเทิล อินดัสเตรียล เซอร์วิสเซส จำกัด) สำหรับปี 2547 คือ นางกิ่งกาญจน์ อัศวรังสฤษฎ์
ทะเบียนเลขที่ 4496 จาก บริษัท สำนักงาน เอินส์ท แอนด์ ยัง จำกัด
ได้รายงานการตรวจสอบบัญชีเช่นเดียวกันว่า
ได้ปฏิบัติงานตรวจสอบตามมาตรฐานการสอบบัญชีที่รับรองทั่วไป และมีความเห็นว่า งบการเงินแสดง
ฐานะการเงิน ผลการดำเนินงาน การเปลี่ยนแปลงในส่วนของผู้ถือหุ้น และกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

2) สรุปฐานะทางการเงินและผลการดำเนินงานรวม

ผลการดำเนินงานและฐานะทางการเงินของบริษัทและบริษัทย่อยในรอบระยะเวลา 3 ปีที่ผ่านมาสรุปได้ดังนี้

[]

[]

(ล้านบาท)

[]

[]

3. คำอธิบายและการวิเคราะห์ผลการดำเนินงานและฐานะทางการเงิน

(1) ผลการดำเนินงาน

ผลดำเนินการของปี 2547 เปรียบเทียบกับปี 2546 บริษัทสามารถพลิกฟื้นจากการขาดทุนประมาณ
49 ล้านบาท ในปีก่อนมามีกำไรประมาณ 44 ล้านบาทในปีนี้ ทั้งนี้เนื่องจากรายได้รวมได้เพิ่มขึ้น 1
เท่าตัว ส่วนใหญ่เพิ่มจากการขายคอนโดมีเนียมย่านสุขุมวิท จำนวน 349 ล้านบาท
ซึ่งมีสัดส่วนประมาณร้อยละ 52 ของรายได้รวม
ประกอบกับรายได้จากธุรกิจให้เช่าก็เพิ่มขึ้นมากกว่าร้อยละ 43
ในขณะที่ต้นทุนและค่าใช้จ่ายเพิ่มขึ้นในอัตราส่วนที่ลดลงเมื่อเทียบรายได้ คือ เพิ่มขึ้นประมาณร้อยละ
56 แม้ว่าบริษัทจะต้องรับภาระดอกเบี้ยเงินกู้และภาษีเงินได้มากขึ้นก็ตาม

(2) ฐานะทางการเงิน

ฐานะทางการเงินในภาพรวม ณ วันที่ 31 ธันวาคม 2547 พิจารณาจากโครงสร้างของงบดุล
เปรียบเทียบกับปี 2546 แล้วสามารถวิเคราะห์แยกตามองค์ประกอบหลักของงบดุลได้ดังนี้

สินทรัพย์

สินทรัพย์รวมของปี 2547 เพิ่มขึ้นจากปี 2546 จำนวน 551 ล้านบาท หรือประมาณ 48%
เป็นผลจากการขยายการลงทุนในโครงการต่างๆ อาทิ การซื้อโรงงานจำนวน 14 หลัง
คืนจากกองทุนออคิดฟันด์หก ซึ่งบริษัทเคยขายไปเมื่อต้นปี 2544 คิดเป็นมูลค่า 369 ล้านบาท
การซื้อพื้นที่อาคารสำนักงานย่านสาทรเพิ่มขึ้นอีกประมาณ 6,460 ตารางเมตร มูลค่า 162 ล้านบาท
การก่อสร้างโรงงานในนิคมอมตะนคร จำนวน 11 หลัง มูลค่าประมาณ 180 ล้านบาท
และโครงการอื่นอีกประมาณ 158 ล้านบาท ในขณะที่จำหน่ายสินทรัพย์ในสต๊อค ออกไปประมาณ 318
ล้านบาท

สินทรัพย์ที่มีตัวตนในรูปของอสังหาริมทรัพย์ยังคงมีสัดส่วนสูงถึง 90% ของสินทรัพย์รวม
ซึ่งจะเป็นฐานในการสร้างรายได้ในอนาคตต่อไป

หนี้สิน

หนี้สินรวมที่เพิ่มขึ้นสุทธิในปี 2547 จำนวน 373 ล้านบาท ประมาณ 328 ล้านบาท หรือร้อยละ 88
เป็นการกู้ยืมเงินจากธนาคาร ทำให้สัดส่วนหนี้สินต่อทุนเพิ่มขึ้นเป็น 1.08 เท่าจาก 0.80 เท่า
เมื่อเทียบกับปีก่อน เนื่องจากอยู่ในช่วงของการลงทุนซื้อสินทรัพย์ดังกล่าวข้างต้น

ส่วนของผู้ถือหุ้น

เมื่อต้นปี 2547 บริษัทฯ ได้ขายหุ้นสามัญให้แก่นักลงทุนในวงจำกัดเพิ่มขึ้นอีก 130.2 ล้านบาท
ทำให้บริษัทมีทุนชำระแล้วทั้งสิ้น 637.6 ล้านบาท จากทุนจดทะเบียนทั้งสิ้นจำนวน 760 ล้านบาท
เมื่อรวมกับส่วนเกินมูลค่าหุ้นและเงินสำรองจำนวน 147.7 ล้านบาท
ส่วนของผู้ถือหุ้นส่วนน้อยของบริษัทย่อยจำนวน 29.8 ล้านบาท หักด้วยขาดทุนสะสมจำนวน 4.8
ล้านบาท ณ วันที่ 31 ธันวาคม 2547 ส่วนของผู้ถือหุ้นจะเท่ากับ 810.3 ล้านบาท
มูลค่าหุ้นตามบัญชีหุ้นละ 1.27 บาท (พาร์ = 1 บาท) สัดส่วนหนี้สิ้นต่อทุน 1.08 เท่า

สภาพคล่อง

อัตราส่วนสภาพคล่อง (Current ratio) ของบริษัทฯ ได้ปรับตัวลดลงเล็กน้อยจาก 3.09 เท่า
ในปี 2546 เหลือ 1.83 เท่า ในปี 2547
ซึ่งเป็นผลจากการแปลงหนี้ระยะยาวบางส่วนมาเป็นระยะสั้นโดยสถาบันการเงินแห่งหนึ่ง
อัตราส่วนหนี้สินต่อทุนของปี 2547 เพิ่มขึ้นเล็กน้อยเมื่อเทียบกับปีก่อน
และมีแนวโน้มจะลดลงเหลือต่ำกว่า 1 เท่า โดยเฉลี่ยในปี 2548
จากการขายทรัพย์สินส่วนใหญ่ให้กับกองทุนรวมอสังหาริมทรัพย์ และนำเงินไปชำระหนี้ประมาณ 50%
ของหนี้สินทั้งหมด
ทั้งนี้จะทำให้สภาพคล่องทางการเงินสูงขึ้นตามดังที่ได้กล่าวไว้ในหัวข้อความเสี่ยงในด้านการเงิน

ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

ปัจจัยหลักที่จะมีผลกระทบต่อการดำเนินงานและฐานะการเงินในอนาคตของบริษัทฯ
จะเป็นปัจจัยทางด้านรายได้ มากกว่าค่าใช้จ่าย
เนื่องจากค่าใช้จ่ายลงทุนได้ดำเนินการไปเป็นส่วนใหญ่แล้ว จึงต้องพึ่งพากระแสเงินสดจากรายได้
ซึ่งบริษัทคาดหมายที่จะได้รับจากโครงการต่าง ๆ และธุรกิจใหม่ที่บริษัทได้ลงทุนไป
เพื่อให้การดำเนินงานของบริษัทฯเป็นไปตามเป้าหมาย
อย่างไรก็ตามบริษัทฯได้พยายามลดผลกระทบโดยทำการศึกษาความเป็นไปได้ของโครงการต่าง ๆ
อย่างรอบคอบก่อนลงทุนโดยต้องมั่นใจว่าโครงการอยู่ในทำเลที่ดีและมีศักยภาพให้ผลตอบแทนเร็วและอยู่ในเกณฑ์ที่พอใจ
ทั้งนี้บริษัทได้เน้นนโยบายการขายมากกว่าให้เช่าเพื่อลดความเสี่ยงจากภาวะเศรษฐกิจที่อาจผันผวน
และอัตราดอกเบี้ยที่อาจเพิ่มขึ้นในระยะยาว

อย่างไรก็ดี จากแผนการดำเนินงานของปี 2548
มีเป้าหมายที่จะเพิ่มรายได้จากการขายโครงการเพิ่มขึ้นจากปี 2547 ประมาณเท่าตัว
และนำเงินดังกล่าวมาชำระหนี้เงินกู้เพื่อลดภาระค่าใช้จ่ายดอกเบี้ย
ซึ่งจะทำให้ฐานะทางการเงินของบริษัทฯ แข็งแกร่งยิ่งขึ้นกว่าที่เป็นอยู่ในปัจจุบัน

tfdto.doc